Hierdie trok wag vir die manne om die oes in te bring. Dis 11:08 Maandagoggend. Almal is rustig.
Die manne laai op, en die trok wil ry. Oepsie. Die trok het nou al bietjie ingesak in die sand, die bamboes vrag is swaar, en die gety kom in. Kry die trekker, manne!
Dis 11:38. Daai trekker is viertrek, maar te lig. Al vier wiele spin in die sand, maar die trok gaan nêrens nie. Al wat êrens heen gaan is die gety – en dié kom in.
Stoot, trek, vloek, niks help nie. Daar is nou geen genade nie, die vrag moet af. Dis 11:46. Die trok is nou al bietjie nat.
Maar dinge is nou bietjie drasties. Daai opligbak is nog nie eens terug nie, toe haak die trekker weer en begin trek. Om 11:47 staan die trok weer op droë grond.
Iemand moet nou al daai bamboes optel en dit weer oplaai, maar dis seker 'n geringe prys om te betaal vir jou trok?